open-index/open-wikipedia-markdown huggingface dataset:
Rocky Gerung

**Rocky Gerung** () adolah saurang filsuf, akademisi, dan intelektual publik Indonesia. Inyo parnah maaja di Universitas Indonesia dan marupoan salah saurang pandiri Institut Setara.

## Kehidupan dan karier
Rocky mulai bakuliah di Universitas Indonesia pado tahun 1979. Inyo patamo kali masuak ka jurusan ilmu politik, nan katiko tu tagabuang dalam Fakultas Ilmu-ilmu Sosial, sabalun mamutuihan pindah ka jurusan ilmu filsafat dan luluih pado tahun 1986. Salamo bakuliah, Rocky dakek jo para aktivis bahaluan sosialis saparti Marsillam Simanjuntak, Hariman Siregar, dan lain-lain.

Satalah luluih, Rocky baliak ka UI dan maaja di departemen ilmu filsafat, nan kini tagabuang di dalam Fakultas Ilmu Pengetahuan Budaya, sabagai dosen indak tetap hinggo mulo tahun 2015. Inyo baranti maaja disababkan kaluanyo UU No. 14 tahun 2005 nan maisyaratkan saurang dosen harus minimal bagala magister; sadangkan Rocky hanya manyandang gala sarjana. Inyo tacatat mengampu mata-mata kuliah saparti Seminar Teori Keadilan, Filsafat Politik, dan Metode Panalitian Filsafat; inyo juo parnah maaja pada program pascasarjana. Salah satu mahasiswa nan dibimbiangnyo adolah aktris Dian Sastrowardoyo.

Basamo tokoh-tokoh saparti Abdurrahman Wahid dan Azyumardi Azra, Rocky ikuik mandirian Institut Setara, sabuah wadah pamikia di bidang demokrasi dan hak asasi manusia, pado tahun 2005.

## Pamikiran
Sabagai saurang ilmuwan filsafat, salah satu bidang kajian Rocky adolah filsafat feminisme. Inyo banyak manulih di *Jurnal Perempuan*, sabuah terbitan ilmiah nan dikalola dek Yayasan Jurnal Perempuan dan didirian dek Gadis Arivia, koleganyo di Universitas Indonesia.

## Karya
**Buku**:

* Fay, Brian; Rocky Gerung; dan Budi Murdono (1991). "Teori Sosial dan Praktik Politik". Jakarta: Penerbit Grafiti.
* Saraswati, L. G.; dan Rocky Gerung (2006). "Hak Asasi Manusia: Teori, Hukum, Kasus". Depok: Filsafat UI Press.

**Jurnal**:

* Gerung, R. (2007). "Pluralisme dan Konsekwensinya: Catatan Kaki untuk *Filsafat Politik’ Nurcholish Madjid*”." *Paper PSIK Universitas Paramadina*.
* Gerung, R. (2008). "Feminisme versus Kearifan Lokal." *Jurnal Perempuan* 57.
* Gerung, R. (2010). "Representasi, Kedaulatan, dan Etika Publik." *Jentera Jurnal Hukum* 20 (5).
* Gerung, R. (2014). "Feminist Ethics against Stigma of Theocracy-Patriarchy: a Reflection of 2014 Presidential Election." *Jurnal Perempuan* 19 (3): 175-182.
* Gerung, R. (2016). "Feminist Pedagogy: A Political Position." *Jurnal Perempuan* 21 (3): 265-271.

## Rujuakan
Faldo Maldini

**Faldo Maldini** () adolah saurang politikus Indonesia. Samaso mahasiswa, inyo parnah manjabek sabagai Katua Badan Eksekutif Mahasiswa Universitas Indonesia (BEM UI). Ia juga pernah menjadi calon walikota Tangerang namun tidak terpilih pada pilkada 2024.

## Pandidikan
Salain aktif baorganisasi, Faldo bahasil maraih juara 3 pado kompetisi Mahasiswa Baprestasi pado tahun 2011.

Bakat kapamimpinan nan dimilikinyo diapresiasi dek Beasiswa Program Pembinaan Sumber Daya Manusia Strategis (PPSDMS) Nurul Fikri dan *Goodwill International Scholarship* nan masing-masing maagiah beasiswa kapamimpinan pado Faldo.

## Kiprah
Katiko inyo malanjuikan pandidikan pasca-sarjana, inyo didaulat sabagai Katua Perhimpunan Pelajar Indonesia United Kingdom (PPI UK). Sabagai Katua PPI UK, Faldo mamimpin 32 cabang nan dimiliki organisasi itu nan tasebar di berbagai wilayah di Inggirih jo jumlah mahasiswa Indonesia sakitar 1.600 urang.

Pado tahun 2018, Faldo manjabek sabagai Wakil Sekretaris Jenderal (Wasekjen) Partai Amanat Nasional (PAN). Sabagai Wasekjen, tugas Faldo maliputi koordinasi jo DPW dan DPC di daerah, mambangun sistem pengkaderan nan sistematis, hinggo mambantu masukseskan Zulkifli Hasan di Pamilihan Presiden (Pilpres) 2019.

Pado Oktober 2019, inyo maundurkan diri dari PAN dan bagabuang jo PSI (Partai Solidaritas Indonesia) sabagai Katua DPW PSI Sumatera Barat.

## Buku

* *Karena Selama Hidup Kita Belajar* (2015)

## Karier organisasi

* Ketua Himpunan Mahasiswa Departemen Fisika UI (2010)
* Ketua Badan Eksekutif Mahasiswa FMIPA UI (2011)
* Ketua Badan Eksekutif Mahasiswa UI (2012)
* Ketua Perhimpunan Pelajar Indonesia United Kingdom (2013 – 2014)

## Rujuakan
Abdul Rahim Ishak

**Abdul Rahim Ishak** () merupakan saurang wartawan, anggota parlemen, duta besar, jo mantari senior urusan luar negeri Singapura.
Hanbok

**Hanbok** (Korea Selatan) atau **Chosŏn-ot** (Korea Utara) adolah pakaian tradisional masyarakat Korea. Hanbok pado umumnyo mamiliki rono nan tarang, jo garih nan sederhana jo mampunyoi saku. Walau Walaupun sacaro harfiah barati "pakaian orang Korea", *hanbok* maso kini ko maacu pado "pakaian gaya Dinasti Joseon" nan biaso dipakai sacaro formal atau semi formal dalam alek tradisional.
Kimchi

**Kimchi** adolah makanan tradisional Korea,nan barad dari tiongkok salah satu jinih  asinan sayua hasia fermentasi nan diagiah bumbu padeh. Satalah diagiah garam jo dicuci, sayuran dicampua jo bumbu nan dibuek dari udang krill, kecap ikan, bawang putih, jahe jo bubuak cabai merah. Sayuran nan paliang umum dibuek untuak jadi kimchi adolah sawi putih jo lobak. Di zaman dulu, kimchi dilafalan sabagai*chim-chae* (Hangul: 침채; Hanja: 沈菜) yang berarti "sayuran yang direndam." Di Korea, kimchi salalu ado di meja makan sabagai satu jinih banchan nan paliang umum. Kimchi juo digunoan sabagai bumbu sawaktu mamasak sup kimchi (*[[kimchi jjigae]]*), nasi goreng kimchi (*[[kimchi bokkeumbap]]*), dan banyak jinih masakan lain.
## Sijarah

Literatur  nan paliang utamo tantang kimchi adolah buku puisi Tiongkok bajudul *[[Shi Jing|Sikyeong]]* (hangul:시경 hanja:詩經). Pado waktu itu, kimchi disabuik *"Ji"* sabalun dikanan jo "chimchae".

Asinan bawarna ijau marupoan jo bantuak awal kimchi sawaktu lado alun dikana di Korea. Satalah dicampuan jo garam, sayuran, sarupo  kubis dimasuakan dalam balango tanah liek sasudah diagiah garam, jo dipandam di dalam tanak sabagai pasadion sawaktu sayuran segar nan indak tasadio wakatu musim dingin. Urang Korea baru mangana lado berkat jaso padagang Portugis dari Jepang nan datang ka Korea pado abaik ka-16.

Padagang Portugis mambaok lado ka seluruh dunia. Kapa-kapa Portugis balayar lewaik Tanjung Harapan di Afrika inggo sampai di India pado taun 1498. Salanjuiknyo, lado asa Amerika Selatan dibaok ka Asia lewaik babagai pelabuhan di Afrika atau lansuang manyubarang Samudra Pasifik. Pado taun 1540, padagang Portugis alah badagang di Indonesia jo lado dibaok ka Tiongkok bara bulan sudah tu. Padagang Portugis baru sampai di Japang jo Korea pado taun 1549.

Resep asinan sayuran jo labu alah dimuek pado buku resep makanan nan tabik pad taun1670, tapi indak mamakai lado. Di dalam catatan sijarah abaik ka-17 ditulih manganai 11 jenis kimchi, sadangkan lado sabagai bahan kimchi mungkin baru dikana pado maso kudian  (manuruik pakiroan 200 tahun kudian). Sabalun abaik ka-19, kimchi anyo dibuek dari sayuran asli Korea karano sawi putiah dikana di Korea pado abaik ka-19.

## Rujuakan
Museum Sastra Melaka

**Museum Sastra Melaka** (Melayu: * Muzium Sastera Melaka *) adolah museum nan diparuntuakan untuak mancaliak informasi-informasi tentang karya-karya sastra Malaysia. Museum iko barado di Kota Melaka, Melaka, Malaysia.

## Sijarah
Museum iko diabangun katiko panjajahan inggirih di Malaysia. Lokasi bangunannyo barado di jalan Bukik Paul. Pado maso panjajahan Inggirih tu, museum ko dipagunoan sabagai tampek tingga dan juo sabagai panjaro tahanan. Sasudah Malaysia mardeka pado taun 1957, bangunan iko digunoan sabagai kantua dek Parusahaan Pambangunan Negeri Melaka (Melayu: * Perbadanan Kemajuan Negeri Melaka *) hinggo taun 1974 sabalum dipindahan ka Ayer Keroh sabagai lokasi nan baru untuak perusahaan tu kini ko.
Bangunan nan alah ditinggan dek parusahaan tu kamudian diubah manjadi Museum Sastra Melaka nan diresmian dek kapalo mentri negara bagian Melaka nan katiko itu banamo Mohd Zin Abdul Ghani pado taun 1984. Samanjak kota Melaka ditetapkan sabagai warisan dunia dek UNESCO pado tanggal 7 Juli 2008, bangunan museum ko pun mangalami parbaikan jo pamugaran nan pangarajoannyo di mulai dari bulan Juli 2008 hinggo bulan Mei 2009. Pangarajoannyo ko maabihan piti sabanyak 1, 7 juta ringgik Malaysia. Museum iko kamudian dibukak baliak untuak masyarakaik umum pado tanggal 1 Agustus 2009.

## Bantuak Museum
Bangunan museum iko mampunyoi desain nan sarupo jo bantuak rumah atau tampek tingga karano dapek dicaliak di bagian mungko dari bangunan ko punyo kamiripan jo ruang tamu.

## Isi Museum
Museum iko mamamerkan materi nan bakaitan jo sijarah tatulih Melaka, tulisan-tulisan Munsyi Abdullah sarato jo carito rakyat Melayu satampek. Museum ko juo manampilkan pakambangan sastra di tanah Melaka muali dari pariode Kesultanan Malaka sampai ka pariode kini yakninyo sastra kontemporer. Bagian mungko museum manampilkan mural nan manggambarkan evolusi panulihan di negara Malaysia mulai dari panggunoan batu kapua, hinggo panganalan tulisan Arab, bakambangnyo Jawi, sampai tarakhia panggunoan alaik nan modern sarupo komputer. Sabagian nyo tadapek pulo carito kisah Hang Tuah. Museum iko juo manampilkan huruf-huruf Melayu lamo, huruf malayu partamo nan dipakai masyarakaik wakatu itu nan dikatahui berasal dari abaik ka-16. Salain tu ado pulo tentang jaso-jaso panulih Melayu, sarato jo pangaruah Islam tahadok hukum negara tasabuik. Isi panjalehan tentang barang nan apo sajo ado di situ dapek di caliak jo caro manggunoan panel grafis, ruang patunjuakan, audio visual, jo papan informasi.. Museum iko pernah mandapek protes masyarkaik karano mangasampiangan pangaruah etnis India jo Cina pado warisan sastra Malaysia.

## Jam Bukak Museum
Museum iko dibukak satiok hari mulai dari pukua 9.00 pagi sampai pukua 5.30 patang hari.
## Rujuakan
Bungo lidah buayo

## Panjalasan Tumbuhan

**Bungo lidah** buayo adolah tumbuhan nan lah dikana sajak ribuan tahun nan lalu,nan digunoan dek urang sabagai ubek tradisonal, jo untuak parawatan kulik. Tumbuhan marupoan makluik iduik nan tadapek di alam samasta. Tumbuah adolah makluik iduik nan mampunyoi daun, batang, aka sahinggo inyo bisa  untuak maasian makanan untuak inyo surang inyo manggunoan ''klorfil'' untuak ''fotosintesis''. Bahan makanan nan diasi an nyo indak untuak inyo surang ado juo tumbuahan nan lain bisa manghasia ''oksigen'' mangubah ''karbondioksida'' nan baguno untuak manusia jo hewan untuak manjadi oksigen nan dapek digunoan di makluik hiduik nan lain.baitu pantiangnyo tumbuhan untuak kalangsuan iduik di bumi ko, karano tumbuhan marupoan produsen patamo rantai nan kadimakan, karano inyo paranan paliang pantiang untuak mahasian oksigen  nan paliang gadang  untuak supoyo makluik hiduik nan di bumi ko bisa iduik tu masih banyak ka gunoannyo lai. Untuak itu  urang - urang di bumi ko supayo inyo bisa malakuan panghijauan untuak dapek mangurangi  pancamaran udaro dibumi ko salah satunyo adolah bungo lidah buayo.

Bungo lidah buayo nan disabuik lidah buaya dalam bahaso indonesia, dalam bahaso latin nyo dikana jo sabuikan  *aloevera,* bungo lidah buayo nan marupoan  *[[Tanaman Pepermin|tanaman  sekulen]]* nan babantuak roset  jo ketinggiannyo 30 -60 cm  dan diameternyo 60 cm. Tanaman iko barasal dari cino  nan awalnyo digunokan untuak tanaman ubek nan panyambuah  babagai macam nyo panyakik, sairiang  jo pakambangan  zaman  tanaman ko sangaik bamanfaat untuak babagai bahan elok nan digunoan untuak mamparancak kulik, untuak obek - obek nan banyak dijua urang. Bungo lidah buayo dinamoan tanaman lidah bunyo karano dari bantuaknyo nan mirip jo lidah buayo tampak dariduri-duri pado daunnyo.

## Manfaaik
manfaaik lidah buayo :

# Manyambuahan iritasi [ganguan] nan ado pado kulik.
# Maubek luko baka.
# Maitamam abuik jo untuak malambokan kulik kapalo.
# Manolong sistem pancernaan.
# Untuak manuruan gulo darah.
# Untuak ubek gata gata.
# Pelambokan kulik.
# Supayo kulik indak baminyak.

## Ciri - ciri
Batang lidah buayo ko singkek, nan indak tacaliak karano tatutuik dek daunyo. Bungo tanaman lidah buayo muncua apobilo mananamnyo di tanam diiklim tropis, bantuak bungonyo

babantuak lonceng  bawarnan kuniang jo oren. Daun tanaman lidah buayo adolah daun tungga.nan babantuak taba, bawarna hijau nan mampunyoi lapihan lilin diateh pamukaan daunnyo.

## Rujuak
Klepon

**Klepon** adolah parabuang nan tabuek dari tapuang katan, bantuaknyo bulek, dan waranyo hijau tabuek dari pandan. Klepon ko dijadian makanan nan wajib apobilo ado kagitan adaik di daerah di Jawa. Ado sabuah variasi dari minang iyolah Onde-onde.
Juste moi et toi (pilem)

***Juste moi et toi*** (bahaso Inggirih: *Just Me and You*) adolah pilem drama pendek Kanada, nan disutradarai dek Sandrine Brodeur-Desrosiers jo ditontonkan pado taun 2019. Film iko mancuritoan Eva nan baumua 8 taun jo ayahnyo nan jalan dari Montreal ka Mexico jo truk roda 18.

## Panghargaan
Pilem iko patamo ditontonkan di Festival Film Internasional Berlin ka-69, sarato mamanangan *Crystal Bear for Best Short Film (Kplus)*. Indak itu sajo, tapi juo mamanangan babarapo panghargaan di festival film lainnyo, tamasuak panghargaan Narasi Pendek Tabaiak di *Hamptons International Film Festival*, *Grand National Prize* di *Festival Regard* di Saguenay jo panghargaan untuk editing tabaiak di Festival Film Pendek Internasional Sapporo.

## Rujuakan
Wikidata

**Wikidata** adolah sabuah proyek nan manyadiokan basis data nan disuntiang basamo untuak mandukuang proyek Wikimedia sarupo Wikipedia. Wikidata diluncuakan pado tanggal 30 Oktober 2012. Proyek iko alah dimulai dek Wikimedia bahaso Jerman dan batujuan manyadiokan sumber umum dari tipe data tatantu, misalnyo tanggal lahia.

## Gambaran
Wikidata diluncuakan pado tanggal 30 Oktober 2012 dan marupokan proyek baru partamo dari Yayasan Wikimedia sajak tahun 2006.

Panciptaan proyek iko didanai dek Institut Allen untuak Kapandaian Buatan, Yayasan Gordon dan Betty Moore, dan Google, Inc., jo total 1,3 juta Euro.

## Caliak pulo
* 

## Catatan kaki

## Pautan lua

* 
* Wikidata dalam bahaso Indonesia
* 
*  - laman koordinasi proyek di Meta-Wiki
Ampadu tanah

**Ampadu Tanah** (namo ilmiah: *Andrographis Paniculata*, Indonesia: Sambiloto)  adolah tumbuahan terna (tumbuahan yang batangnyo lunak karano indak mambantuak kayu), yang tumbuah tagak, tinggi tanamannyo kiro-kiro 40-90 cm, bungonyo bawarna putih bagaris ungu. Rasonyo agak taraso  paik. Tumbuahan ko biasonyo tumbuah sacaro lia, biasonyo tumbuah di rimbo, parak, ladang atau ditapi jalan.

Ampadu tanah ko salah satu tanaman ubek unggulan indonesia selain tamulawak, pegagan, mangkudu, lada, lidah buayo dan kunik. Selain tu ampadu tanah ko tumbuah lia, jo punyo khasiak nan banyak karano punyo zat kanduangan yang langkok sahinggo dapek bamanfaaik sabagai ubek.

## Manfaaik
Ampadu tanah sebagai ubek tradisional manganduang banyak khasiaik sebagai pengobatan barbagai macam panyakik. Barikuik babarapo manfaaik dari ampadu tanah:

# Pancegah panyakik jantuang: Ampadu tanah nan manganduang *Andrographis paniculata* ko mampu maningkekan kesehatan jantuang, dapek mancagah panggumpalan darah pado jantuang dan bisa mamacah gumpalan darah tu
# mambantu mancagah diabetes: Kanduangan *Andrographis paniculata* bisa manurunan kadar glukosa, trigliserida jo kolesterol LDL.
# maureh infeksi: Ampadu tanah mampunyoi sisat anti bakteri, antivirus, jo antiparasit nan bisa mambantu manyambuahkan infeksi pado badan.
# mangubekan sistem pancernaan: Daunnan digunoan untuak manyambuahkan masalah pado sistem pancernaan, kanduangan serat pado daunnyo elok untuak mangatasi sembelit.
# mangobati flu: Ampadu tanah bisa mangatasi flu dan batuak, karano kanduangan nan aktif pado tanaman ko bisa maagaiah efek antiinfeksi jo maningkekan kekebalan badan sahinggo imun manjadi labiah baiak untuak malawan influenza.
# mancegah kanker: Efek antikanker nan takanduan tabukti bisa manghambek penggandaan dan induksi kematian sel kanker payudara, lambuang, kolorektal, hati, serviks. namun masih paralu dilakuan pangujian lanjutan manganai keamanan bahan aktif pado ampadu tanah nan bahubuangan jo sifaik toksik atau efek sampaing pado manusia.
# manurunan takanan darah.

## Kanduangan Zat
Kanduangan bahan aktif yang ado pado ampadu tanah iolah: Kalsium jo natrium, Flavonoid, Minyak Asiri, Zat Andrographolid, Alkane, Keton, Aldehid, Asam Kersik, dan Dammar, Kalium, Laktone. Flavonoid ko bafungsi untuak mancegah jo mangancuan pangumpalan darah, Minyak Asiri nan bafungsi sabagai antiradang, Zat Andrographolid ko mangasilan raso paik nan umumnyo manganduang racun, Laktone nan bafungsi sabagai antiradang dan antipiretik karano manganduang nonandrographolid jo andrographolid.

## Rujuakan

https://dosenpertanian.com/sambiloto/
Pandai basi

**Pandai basi** adolah karajinan tradisional urang Minangkabau nan tingga di Sumatera Barat. Kususnyo di Nagari Sungai Pua, Kabupaten Agam atau Luhak Agam, labiah tapeknyo talatak dibagian Barat *[[Gunuang Marapi]]* atau sekitar 10 Kilometer dari Kota Bukiktinggi ka arah Gunuang Marapi.

Karajinan pandai basi iko marupokan proses pangolahan bahan baku basi manjadi babagai pakakeh rumah tango jo alat pertanian, contohnyo *sabik, pangkua, pisau, ladiang,* *kapak,* dan lain sabagainyo. Kaahlian dalam pambuekan karajian iko, didapek oleh masyarakaik sacaro turun - temurun dari generasi ka generasi.

## Sijarah
Kerajinan pandai basi di Nagari Sungai Pua alah ado samanjak zaman penjajahan Balando, dibuktikan karano nagari iko marupokan daerah pamasok piluru pado maso panjajahan dulu.

Pado tahun 1977 - 1985, industri kerajian pandai basi ko, mengalami maso kejayaannyo, hal iko dikaranokan pado maso itu, biaya produksi yang dikaluakan sabandiang jo harago panjualan.

Dahulu pengrajin basi marupokan karajo yang manjanjikan di nagari iko, namun pado maso kini masyarakaik kurang tatarik manjadi pengrajin basi. Tarutamo generasi mudo yang labiah tatarik untuak pai marantau jo mangaleh, karano manjadi pangrajin basi indak manjamin hiduik di kamudian hari.

## caro mambuek
Proses pambuatan kerajian iko dilakukan masyarakaik sacaro tradisional, nan partamo mamiliah bahan baku basi dan manantuan alaik nan akan dibuek. Salanjuiknyo mamanggang batu baro ditungku pambakaran, satalah batu baro dipanggang, salanjuiknyo manapo basi. Manapo ko adolah proses mambantuak basi manjadi barang yang diinginkan dengan manggunoan basi tapo atau martil. Manapo dikarajoan pado saat basi sadang angek-angeknyo bawarna merah tarang, siap manapo dikarajoan pengrajin manyapuah basi. Manyapuah adolah proses pamadekan atau pambarian efek kareh pado material basi, sahinggo pado saat panggunoanyo basi dapek tahan lamo dan indak mudah patah, manyapuah dikarajoan jo caro mamanggang ulang basi yang alah ditapo, salanjuiknyo basi nan alah angek tadi, dimasuakan ka dalam aia dingin/oli, pandinginan ikolah nan mambuek basi labiah kareh. Langkah proses salanjuiknyo manggarinda, manggarinda batujuan untuak mampaaluih bahagian-bahagian yang kasa pado basi yang alah dibantuak tadi, atau marapian bahagian yang kurang barasiah pado basi. Tahap panyalasaian iyolah maasah, maasah adolah proses panajaman.

## Kagunoan
Hasil dari kerajian pandai basi yang alah salasai proses karajonyo, selain digunokan untuak kaladang jo kaparak, juo dijua oleh masyarakaik ka pasa-pasa tradisional, contonyo pasa Bukiktinggi, Payokumbuah bahkan sampai ka Riau jo ''Medan.''

## Rujuan
Armila, M.T. 2018. *Pentingnya Palu Tempa Pengarajin Pandai Besi sungai Puar Mulai Sunyi*.Rang Teknik journal. Vol 1. No.2
Museum Clark

**Museum Clark** adolah sabuah tampek sijarah nan talatak di Pampanga, Filipina dulunyo marupokan bakeh pangakalan udaro Amerika Serikat sarato sabagian gadango marupokan pos sijarah spanyol. Di Museum ko tadapek babagai koleksi barang- barang nan basijarah, baragam pajangan dari babagai artefak jo memorabilia nan mampunyoi kualitas jo relevansi nan rancak untuak maningkekan kanikmatan jo kaunikan museum sacaro kasaluruahan. Karano museum clark  manggamabarkan Parang Dunia II sarato kapandudukan Amerika.

Museum Clark dikenal jo ungkapan "kecil tapi kuat" (Ketek tapi kuek) karano walaupun ukurannyo indak talalu mangasankan, isi jo tampilan museum samo rancaknyo ju museum nan labiah gadang. Walaupun hanyo ditampekan di duo lantai, tapi museum clark manampilkan kahidupan kuno urang- urang di Filipina sarato pariode pra-kolonial, indak hanyo kajadian nan baru tapi spesifik jo kajaidan militer. Dan disinan tadapek foto- foto Mt.Ledakan Pinatubo sabuah kajadian alam nan paliang gadang indak hanyo di philipin, tapi disaluruah dunia.

kalabiahan lainnyo disiko dapek mambaok babarapo souvenir jo memorabilia ka rumah karano disatiok pangunjuang nan mangunuangi museum tasabuik diagiah kenang- kenangan supayo dapek maingek Museum Clark, Pampanga sarato sajarah jo warisan di Pampanga.

## Rujuakan
Ari Domain Publik

**Ari Domain Publik** (Inggrih: **Public Domain Day**) adolah ari dimano hak cipta satu karya alah abih masonyo jo karyanyo masuak ka dalam publik domain. Parubahan hukum hak cipta iko biasonyo dirayoan satiok taun pado tanggal 1 Januari sasuai undang-undang hak cipta individu di satiok negara.

Mulonyo paringatan "Ari Domain Publik" iko indak rasmi; Partamo kali adolah tahun 2004 dek Wallace McLean (surang aktivis domain publik Kanada), jo dukuangan untuak ide nan dibuek dek Lawrence Lessig. Babarapo situs web manulihan panulih nan karyanyo masuak domain publik satiok tanggal 1 Januari. Ado kagiatan di nagara-nagara di saluruah dunia dek bamacam organisasi di bawah bendera Ari Domain Publik.

## Rujuakan

## Pranala lua

* Ari Domain Publik dek Duke University
* Public Domain Manifesto
* Public Domain Review
Wikikato

**Wikikato** adolah Wiktionary babahaso Minangkabau, sabuah proyek basamo untuak mambuek kamus bebas dalam banyak bahaso. Iko batujuan untuak mambuek gambaran sadoalah kato dari sadoalah bahaso manggunokan panjalehan jo panggambaran dalam bahaso Minangkabau. Wikikato iko alah disatujui dek Komite Bahaso pada tanggal 30 Oktober 2019, dan situsnyo rasmi diluncuaan pado 21 November di taun nan samo.

Wikikato alah bakambang di lua kamus standar dan kini tamasuak tesaurus, panduan rima, buku frasa, statistik bahaso, jo lampiran nan lueh. Wikikato batujuan untuak mamasuakan indak hanyo panjalehan dari sabuah kato, tapi juo informasi nan cukuik untuak sabana mamahaminyo. Jadinyo etimologi, panyabuikan, contoh kutipan, pasamoan kato, lawan kato, jo tajamahan disatokan pulo.

## Rujuakan

## Pranala lua

* Wikikato
Matoari

**Matoari** atau **Surya** (simbol: ) adolah bintang di pusek Tata Surya. Bantuaknyo ampia samparono bulek nan tadiri dari plasma paneh bacampua medan magnet. Diameternyo sakitar 1.392.684&nbsp;km, kiro-kiro 109 kali diameter Bumi, dan massanyo (sakitar 2 kilogram, 330.000 kali massa Bumi) mawakili kurang labiah 99,86 % massa total Tata Surya.

Sacaro kimiawi, sakitar tigo parampek massa Matoari tadiri dari hidrogen, sadangkan sisonyo didominasi helium. Siso massa tasabuik (1,69%, sapangkek jo 5.629 kali massa Bumi) tadiri dari elemen-elemen barek sarupo oksigen, karbon, neon, basi, dan lain-lain.

Matoari tabantuak sakitar 4,6 miliar taun nan lalu dek paluruahan gravitasi suatu wilayah di dalam sabuah awan molekul gadang. Sabagian gadang materi bakumpua di tangah, samantaro sisonyo mamipih manjadi cakram baredar nan kudian manjadi Tata Surya. Massa puseknyo samakin paneh jo padek inggo akhianyo mamulai fusi termonuklir di intinyo. Dipakirokan baso hampia sadoalah bintang lain tabantuak jo proses sarupo. Klasifikasi bintang Matoari, manuruik kelas spektrumnyo, adolah bintang deret utamo G (G2V) dan acok digoloangkan sabagai *katai kuning* dek radiasi tampaknyo labiah intens dalam porsi spektrum kuniang-sirah. Walau rononyo putiah, dari pamukoan Bumi Matoari tampak kuniang dek pambauran cahayo biru di atmosfer.
Manuruik label kelas spektrum,*G2* manandokan suhu pamukoannyo sakitar 5778&nbsp;K (5505&nbsp;°C) jo *V* manandokan baso Matoari, layaknyo bintang-bintang lain, marupokan bintang deret utamo, sainggo energinyo diciptakan dek fusi nuklir nukleus hidrogen ka dalam helium. Di intinyo, Matoari mamfusi 620&nbsp;juta ton metrik hidrogen satiok datiak.

Dulu, Matoari dipandang astronom-astronom sabagai bintang ketek dan indak pantiang. Kini, Matoari dianggap labiah tarang daripado sakitar 85% bintang di galaksi Bima Sakti nan didominasi katai sirah. Magnitudo absolut Matoari adolah +4,83. Akan tatapi, sabagai bintang nan paliang dakek jo Bumi, Matoari adolah benda paliang cerah di langik jo magnitudo tampak −26,74.

## Rujuakan

## Pautan lua
*
Kulek-kulek tapi jalan di Indonesia

**Kulek-kulek tapi jalan di Indonesia** adolah sakumpulan kulek-kulek atau makanan ringan nan siap disantap dan dijua dek padagang tapi jalan mamakai garobak, tenda, kadai, atau lapak ketek. Kulek-kulek tapi jalan di Indonesia dipangaruahi dek perpaduan masakan satampek sarato pangaruah masakan Cino jo Bulando. Kulek-kulek ko biasonyo murah, macam-macam, dan dapek ditamui di saluruah tampek.

Kabanyakan kulek-kulek tapi jalan di Indonesia dijua murah, rantang haragonyo indak labiah dari satu dollar AS (sekitar 13.150,80 rupiah). Inyo acok disabuik "kulek-kulek kaki limo", mangacu pado trotoar jalanan Indonesia nan biasonyo saleba limo kaki dan acok diduduaki dek padagang kulek-kulek.

Pado tahun 2015, Badan Koperasi dan Usaha Mikro, Kecil, dan Menengah mancatat baso di Jakarta ado sekitar 56.000 padagang kulek tapi jalan, samantaro lokasi nan tasadio cumo dapek manampuang sakitar 18.000 pedagang; sisonyo manduduaki trotoar kaki limo dan acok mangganggu kanyamanan urang nan bajalan kaki. Lambaga ko mampakiroan baso angko aslinyo jauah labiah gadang.

Kulek jalanan Indonesia biasanyo rasonyo kareh jo padek. Banyak makanan nan digoreng, cando gorengan, nasi goreng, mie goreng, jo ayam goreng. Bakso, soto bakuah, jo rujak buah juo populer. Banyak kulek-kulek ko nan disajian jo bumbu kacang; cando siomay, sate ayam, asinan, ketoprak, sarato gado-gado.

## Galeri

Berkas:Asinan seller 1.JPG|Asinan
Berkas:Bakso urat asli solo.jpg|Bakso
Berkas:Bubur Ayam Travelling Vendor 1.JPG|Bubua ayam
Berkas:Es Durian Cart.jpg|Es durian
Berkas:Mall culture jakarta25.jpg|Es campua
Berkas:Es Air Tebu (Sugarcane juice) seller.JPG|Es tabu
Berkas:Indonesia bike45.jpg|Getuk
Berkas:Penjual Gorengan.jpg|Gorengan
Berkas:Jakarta Indonesia Hawkers-in- Glodok-03.jpg|Jaguang rebus
Berkas:Jakarta Indonesia Hawkers-in- Glodok-08.jpg|Kacang rebus
Berkas:Kerak Telor Betawi Vendor.jpg|Kerak telor
Berkas:Tukang ketoprak.JPG|Ketoprak
Berkas:Lahang.JPG|Lahang
Berkas:Laksa Bogor 1.JPG|Laksa Bogor
Berkas:Nasi Goreng Travelling Vendor in Jakarta.JPG|Nasi goreng
Berkas:Jakarta Indonesia Hawkers-in-Kota-Jakarta-02.jpg|Martabak
Berkas:Bread hawker.jpg|Roti
Berkas:Rujak Vendor.jpg|Rujak buah
Berkas:Sate ayam-Jakarta.JPG|Sate ayam
Berkas:Sate seller in Puruih beach.JPG|Sate Padang
Berkas:Seblak street vendor 1.jpg|Seblak
Berkas:Pedagang srabi Solo di Pasar Pon.jpg|Serabi
Berkas:Gerobak siomay.jpeg|Siomay
Berkas:Jakarta Indonesia-Hawkers-in-Glodok-09.jpg|Sop kaki kambing
Berkas:Soto Mie Bogor Cart 1.JPG|Soto mie
Berkas:Tauge Goreng 2.JPG|Tauge goreng
Berkas:Tongseng Seller.jpg|Tongseng


## Rujuakan

## Pautan lua

* 
*
Lembah Bujang

**Lembah Bujang** adolah kontruksi nan batampek di kawasan situs purbakalla Lembah Bujang, Malaysia. Museum arkeologi Lembah Bujang ko dibuka sacaro rasmi pado 23 Januari 1980 jo DYMM Sultan Kedah, yaitu Sultan Abdul Halim Mu'adzam Shah. Artefak-artefak nan di pamerkan di siko adolah bahan dagangan nan dibawok jo padagang Arab, Chino, India sarato padagang-padagang maritim di kapuloan Melayu. 

## Rujuakan
Urang Toraja

**Urang Toraja** adolah etnis nan manatap di pagunuangan bagian utara Sulawesi Selatan, Indonesia. Populasinyo dipakirokan sakitar 1 juta jiwa, jo sakitar 500.000 di antaronyo masih tingga di Kabupaten Tana Toraja, Kabupaten Toraja Utara, jo Kabupaten Mamasa. Mayoritas urang Toraja mamaluak agamo Kristen, samantaro sabagian maanuik Islam jo kapicayoan animisme nan disabuik sabagai *[[Aluk Todolo|Aluk To Dolo]]*. Pamarintah Indonesia alah maakui kapicayoan iko sabagai bagian dari Agamo Hindu Dharma.

Kato *toraja* barasa dari bahaso Bugih, *to riaja*, nan aratinyo "urang nan tingga di nagari ateh". Pamarintah kolonial Balando manamoi etnis ko *Toraja* pado taun 1909. Urang Toraja tanamo jo ritual pamakaman, rumah adaik tongkonan sarato ukiran kayunyo. Ritual pamakaman Toraja marupokan padok sosial nan pantiang, biasonyo dihadiri dek ratusan urang dan balansuang salamo babarapo ari.

Sabalun abaik ka-20, urang Toraja tingga di kampuang-kampuang otonom. Urang-urang masih maanuik animisme dan alun tapangaruah dek dunia lua. Pado mulo taun 1900-an, misionaris Balando tibo jo manyebarkan agamo Kristen. Sasudah samakin tabukak pado dunia lua di taun 1970-an, kabupaten Tana Toraja manjadi lambang palancongan Indonesia. Tana Toraja dimanfaatkan dek pangambang pariwisata jo dipalajari dek antropolog. Masyarakaik Toraja sajak taun 1990-an maalami transformasi budayo, dari masyarakaik bakapicayoan tradisional jo sawah, manjadi masyarakaik nan mayoritas baragamo Kristen dan maandalkan sektor pariwisata nan taruih maningkek.

## Rujuakan
Marunggai

**Marunggai** adolah jenis tanaman sagudang manfaaik yang barasa dari suku tumbuahan *Moringaceae* mampunyoi namo lain *Moringa Oleifer* dalam bahaso Indonesia disabuik Kelor. Marunggai marupokan tanaman nan bisa tumbuah subur sacaro capek, bisa tumbuah dalam wakatu nan lamo atau baumua panjang, bisa tumbuah didataran tinggi baiak didataran randah. Biasonyo marunggai ditanam di parak, ado juo nan mananam marunggai untuak dijadian paga ladang.

## Klasifikasi Ilmiah Marunggai
*Kingdom : Plantae*

*Divisio : Magnoliophyta*

*Class : Magnoliopsida*

*Ordo : Brassicales*

*Famili : Moringaceae*

*Genus : Moringa*

*Spesies : Moringa oleifera L.* 

## Panjalehan  Tentang Marunggai
Marunggai marupokan salah satu tumbuahan yang mampunyoi banyak kagunoan tarutamo dalam bidang kesehatan. Biasonyo marunggai tumbuah lia diparak-parak jo ditapi jalan. Tapi kiniko lah mulai jarang kito tamui. Kiniko lah banyak pulo urang nan mambudidayakan tumbuahan marunggai ko. Marunggai tumbuah barupo samak  jo batang, tinggi batangnyo bisa mancapai 7-11 meter, leba batangnyo kiro-kiro 30 Cm. Kayu dari batangnyo ko marupokan jenis kayu lunak sarato kualitas kayunyo randah. 

Daun dari marunggaiko dketek saketek ujuang jari, daunnyo agak basirip tapi ndak bagitu jaleh. Halaian daunnyo bawarna ijau tuo pucuaknyo bawarna ijau lunak. Bantuak daunnyo bulek agak lonjong, panjang daunnyo 2-3 Cm, leba daunnyo 4Mm - 1 Cm. Kulik aka dari marunggai agak babaun bawarna agak coklat, jenis akanyo aka tunggang. Marunggai babuah kalau lah baumua 12-18 bulan. 

## Sejarah Singkek Marunggai
Marunggai mulai dimanfaaikan sakitar 2000 tahun SM atau 5000 tahun silam di India utara. Marunggai disangko barasa dari Agra jo Oudh nan talatak di Himalaya (India). pado maso itu masyarakaik kuno India alah mambudidayakan tanaman Marunggai ko. Karano banyaknyo tadapek minyak nabati didalam incek marunggai ko nan digunoan untuk ubek.

## Kandungan yang Tadapek Dalam Marunggai
1. Vitamin A

2. Vitamin C

***3.  Flavonoid*** 

***4. Fitosterol***

5. Kalsium, Potasium, jo Kalium

6. Zat Basi

## Kagunoan Marunggai
1. Untuak ubek

2. Untuak bahan makanan

3. Untuak kecantikan

4. Untuak dijadian teh

5. Untuak dijadian sayua atau gulai

## Manfaaik Marunggai

### Dalam Kesehatan
1. Mencegah Kanker

2. Manyihekan Mata

3. Manurunan Kadar Gulo

4. Antioksidan

5. Manurunan Kolesterol

6. Gizi untuak Ibu Menyusuan

7. Manyihekan Pancernaan

8. Manjago Fungsi Utak

9. Manyihekan Tulang

10. Maubekan Asma

11. Mancegah Gangguan Ginjal

### Dalam Kecantikan
1. Mancegah panuoan 

2. Mangatasi bibia karing

3. Mancerahkan kulik

4. Mangatasi jirawek

5. Mampaketek pori-pori

## Produk nan didapek dari  olahan marunggai
1. Kapsul

2. Teh

3. Ekstrak daun marunggai

4. Masker untuak muko

## Rujuakan
Bahaso Gayo

**Bahaso Gayo** (pangucapan: Gayô) adolah sabuah bahaso dari rumpun Austronesia nan ditutuakan dek urang Gayo di provinsi Aceh, nan tapusek di Kabupaten Aceh Tangah, Bener Meriah, jo Gayo Lues. Katigo daerah ko marupokan daerah inti urang Gayo. Dipakirokan bahaso ko ditutuakan dek 450.000 urang. Bahaso Gayo masih dipakai dalam komunikasi saari-ari urang Gayo, bahkan masih dipakai pulo dalam sastra lisan jo acara adat.

Bahaso Gayo mampunyoi ampek dialek manuruik daerahnyo, Sarah Raja, Kaloi, Gayo Lues, jo Lut. Dialek Sarah Raja taseba di timur Aceh, dialek Kaloi di daerah timur nan babatehan jo Sumatera Utara, dialek Gayo Lues di daerah selatan, samantaro dialek Lut taseba di sakitaran Danau Laut Tawar.

## Rujuakan
Stadion Rizal Memorial

**Stadion Rizal Memorial** (namo resminyo: ***Rizal Memorial Track and Football Stadium***) adolah sabuah stadion atau lapangan bola nan barado di Kompleks Olahraga Rizal Memorial, Manila, Filipina. Stadion iko dapek manampuang sakitar 12.000 panonton. Stadion iko manjadi kandang dek tim nasional sepak bola Filipina. Sabalumnyo, stadion iko manjadi salah ciek tampek panyalanggaraan Asian Games 1954 dan tiga kali penyelenggaraan Pesta Olahraga Asia Tenggara.

## Sijarah
Stadion Rizal Memorial diresmian pado taun 1934. Katiko itu, banyak patandiangan sepak bola baiak lokal maupun internasional dimainkan di stadion iko. Panggunoan lapangan sepak bola iko kamudian manurun sasudah diresmiannyo jalua untuak pacu lari di sakaliling lapangan. Lapangan iko dimukasiukan sabagai arena atletik untuak Pesta Olahraga Asia Tenggara 1981. Kondisi lapanga nan indak tarawaik mambuek tim nasional sepak bola Filipina harus mancari stadion lain untuak maadoan patandingan internasional.

Kondisi stadion nan mamburuak mambuek Komisi Olahraga Filipina (PSC) pado pamuloan taun 2009 mawacanakan renovasi Kompleks Olahraga Rizal Memorial, tamasuak marenovasi kasadoalahannyo stadion. Dalam rencana tasabuik, bagian jalur pacu lari nyo nan mangalialiangi lapangan nyak dipelok ulang sahinggo hanyo bafokus pado lapangan sepak bola sajo. Biaya pabaikannyo sakitar 50 juta peso dikaluaan untuak marenovasi stadion iko. Walaupun rencana renovasi stadion sempat direncanakan untuak dilaksanaan pado akhia 2009, pado Februari 2010 PSC masih manunggu pihak swasta untuak ikuik sato mandanai renovasi stadion iko. Iko badampak pado panundaan jadwal renovasi.

## Pabaikan stadion
Renovasi tasabuik akhianyo baru talaksana pado bulan Maret 2010 dek bantuan dari Universitas De La Salle. Renovasi tasabuik salasai pado taun 2011 untuak dipakai Filipina dalam manjalani Kualifikasi Piala Dunia FIFA 2014. Jumlah tampek duduak panonton sasudah renovasi ko bisa manampuang sakitar 12.873 penonton. Samintaro itu, atlit lari nan sabalumnyo manggunoan stadion iko sabagai tampek latihan dipindahan ka Kompleks Olahraga Filipina di Bocaue, Bulacan atau kompleks latihan PSC di Kota Baguio.

Federasi Sepak Bola ASEAN (AFF) sempat manulak untuak mamasuakan stadion iko sabagai stadion nan ka dipakai untuak Piala Suzuki AFF 2016 katiko itu Filipina basamo Myanmar manjadi tuan rumah babak panyisiahan grup. Iko dikaranoan jumlah tampek duduak nan barado di dalam stadion iko indak mamanuahi standar AFF nan manginginkan stadion jo kapasitas minimal 30.000 tmapek duduak untuak panonton. Namun baitu, stadion iko akhianyo tetap masuak ka dalam stadion nan akan digunoan pado kajuaraan tasabuik. Pamakaiannyo pun hanyo katiko patandiangan Singapura jo Indonesia karano limo patandiangan lainnyo diadoan di Stadion Olahraga Filipina di Bulacan.

## Catatan

## Rujuakan

## Pranala lua
* Stadion Rizal Memorial di WorldStadiums.com
Bahaso Jamee

**Bahaso Jamee**, kadang disabuik juo **bahaso Aneuk Jamee** adolah salah satu dialek Bahaso Minangkabau nan umumnyo dipatutuakan dek sabagian masyarakaik di pasisia barat jo selatan Aceh. Urang Aceh satampek ado nan manyabuiknyo jo *Basa Aneuk Jamee* atau *Basa Baiko*. Urang Aneuk Jamee surang labiah suko manyabuiknyo jo *Baso Jamu*, *Basa Jamee*, atau *Basa Aneuk Jamee*.

Bahaso Aneuk Jamee mampunyoi pabedaan jo bahaso induaknyo, bahaso Minangkabau, sangaik mungkin tapangaruah dek faktor asimilasi jo bahaso Aceh nan dominan dipakai sabagai *[[lingua franca]]* di Aceh pasisia. Ado sajumlah kato nan dalam bahaso Minangkabau umum akan tadanga kasa, tapi manjadi kato-kato nan biaso dalam bahaso ko, cando kato "Wa ang" nan marujuak pado kato ganti urang kaduo laki-laki.

## Wilayah tutua
Bahaso Jamee utamonyo di pakai di kabupaten Aceh Selatan (labiah kurang 30% - 35% dari jumlah populasi adolah urang Aneuk Jamee) jo 12% di kabupaten Aceh Barat Daya, 1% - 5% di Aceh Barat, Aceh Singkil, sarato Simeulue. Barikuik kawasan nan rami panutua bahaso Jamee:

## Contoh kalimaik

* **Macut alah ka kadai.** (Jamee)
** *Etek alah ka kadai. (Padang)*
* **lsuek adiek sandiri ka sakolah.** (Jamee)
** *Bisuak adiak surang nan (pai) ka sikolah.*
* **Abang tangah mambaco.** (Jamee)
** *Uda sadang mambaco. (Padang)*
* **Pacut mambuek lasueng.** (Jamee)
***Mamak mambuek lasuang. (Padang)*

## Rujuakan
Franz Wilhelm Junghuhn

**Franz Wilhelm Junghuhn** () adolah surang naturalis, dotor, botanikus, geolog, jo pangarang bakabangsoan Jerman (lalu Balando).

Junghuhn bajaso sabagai panaliti pulau Jawa dari suduik pandang ilimu bumi, geologi, vulkanologi jo botanik dan juo daerah Batak di Sumatera. Uraian manuruik ilimu alam baliau manuangkan pado karya utamonyo, *Pulau Jawa - Bentuknya, Permukaannya dan Susunan Dalam* (3 jilid, 1852-54), nan langkok jo peta partamo dari pulau itu nan taparinci dan dapek diandalkan. Junghuhn manyusun juo sajumlah herbarium, singkatan ilmiahnyo adolah Jungh. Tanamo dalam upayo-upayonyo untuak mambina pamaliharoan pohon-pohon cinchona untuak mahasilkan ubek kinine.

## Ekspedisi ka Tanah Batak
Pandidikan Franz Wilhelm Junghuhn dulunyo adolah pandidikan dotor, dek dipaso urang gaeknyo. Pado tahun 1834, liau pindah ka Balando untuak mandaftar tantara Balando sabagai dotor Jerman, supayo dapek mangkaji ilimu alam (botani jo geologi) di Hindia-Balando nan liau sukoi. Taun 1836 liau tibo di Jawa, kudian ditugaskan di Padang pado taun 1840.

Pado taun 1840 liau mandapek tugas dari Gubernur Jenderal Hindia Balando, Pieter Merkus, untuak pai manaliti ka Tanah Batak nan sangkek tu masih mardeka dan alun tanamo dek urang Eropa. Pado 2 Oktober 1841 Junghuhn tibo di Taluak Tapanuli, Sibolga. Dari situ ekspedisi di Tanah Batak dimulai dari Hurung, Humbang, inggo Lambah Silindung. Ekspedisinyo balansuang salamo 18 bulan jo didampingi kuli angkuik jo rombongan kaamanan mancapai 25 urang. Ekspedisinyo taranti samantaro dek Junghuhn sakik inggo dibaok ka Jawa. Ekspedisi kaduonyo dilanjuikan pado akhia 1941, tapi balansuang salamo duo minggu sajo. Ekspedinyo pun samakin sulik dek batapekan jo tajadinyo Parang Paderi nan mambuek urang Batak trauma jo urang lua.

Dari ekspedisinyo mahasiakan buku nan bajudul *Die Battaländer auf Sumatra* (Tanah Batak di Sumatera) nan tadiri ateh 16 bab barisi asa usua, ras, budayo, pamainan, musik, adat, bahaso, inggo kanibalisme di Tanah Batak. Sasuai jo pamintaan pamarintah untuak manaliti kamungkinan Tanah Batak dikuasoi, Junghuhn maagiah saran baso urang Batak dapek manjadi warga nagara Hindia-Balando nan patuah asa lai dipimpin urang-urang satampek nan bisa dipacik dek Balando. Dari buku tasabuik, Junghuhn manjalehan pulo baso paralu mangenalkan agamo nan kontra-Islam ka urang Batak. Dari hal ikolah pamarintah Hindia-Balando marencanakan panginjilan ka Tanah Batak.

## Karya

* *Die Battaländer auf Sumatra* (Tanah Batak di Sumatera) (1847)
* *Topographische und naturwissenschaftliche Reisen durch Java* (Penjelajahan topografis dan ilmiah di Jawa) (1845)
* *Java, seine Gestalt, Pflanzendecke und Innere Bauart* (Jawa - Bentuknya, Permukaannya dan Susunan Dalamnya) (3 jilid, 1852 - 54)(ed. Bah. Belanda, Amsterdam 1850 - 54)
* *Rückreise von Java nach Europa*, Leipzig 1852 (ed. Bah. Belanda, Zalt-Bommel 1851)
* *Reizen door Java, voornamelijk door het oostelijk gedeelte van dit eiland*, Amsterdam 1852
* *Licht- und Schattenbilder aus dem Innern von Java*, 1854 (ed. Bah. Belanda, Leiden, Amsterdam 1854)
* *Java-Album*, Leipzig 1856

## Rujuakan

### Daftar pustaka
*
Daftar kota di Indonesia

Barikuik iko adolah **daftar kota otonom di [[Indonesia]]**. Kota otonom adolah kota nan alah mampunyoi pamarintahan surang atau sapangkek jo Kota madya. Kota otonom bukan bagian dari suatu kabupaten atau manjadi ibu kota suatu kabupaten. Indak sadoalah ibu kota provinsi di Indonesia babantuak kota otonom walaupun acok basabuik kota, tadiri dari Tanjung Selor, Mamuju, Sofifi, jo Manokwari. DKI Jakarta mampunyoi otonomi khusus nan wilayahnyo indak dibagi manjadi kota jo kabupaten, tapi kota administrasi jo kabupaten administrasi.

## Kota Otonom
Barikuik adolah daftar 93 kota otonom jo 5 kota administrasi di Indonesia per .



## Caliak pulo
* Daftar kabupaten jo kota di Indonesia
* Daftar Kabupaten jo Kota di Indonesia manuruik PDRB
* Daftar Kabupaten jo Kota di Indonesia manuruik IPM
* Daftar kecamatan jo kelurahan di Indonesia
* Daftar kota di Indonesia manuruik kapadatan panduduak
* Daftar kota di Indonesia manuruik jumlah panduduak
* Daftar kota di Indonesia manuruik provinsi
* Daftar lambang kota di Indonesia

## Rujuakan

## Pautan lua
Siprus

**Republik Siprus** adolah sabuah nagara pulau di Lauik Tangah bagian timur, ±113&nbsp;km di sabalah selatan Turki jo 120&nbsp;km di sabalah barat Suriah. Ibu kotanyo adolah Lefkosia (Nikosia). Kota pantiang lainnyo adolah Lemesos (Limassol), Larnaca, Paphos, Ammochostos (Famagusta), jo Kyrenia.

Samanjak taun 1974, bagian utara mamisahan diri manjadi Republik Turki Siprus Utara nan hanyo diakui dek Turki.

## Etimologi
Rujuakan tapicayo nan paliang mulo adolah *Mycenaean Greek* dari abaik ka-15 SM *ku-pi-ri-jo,* aratinyo "Siprus" (Yunani: ), ditulih dalam Linear B. Bantuak Yunani klasik dari namonyo adolah  (*Kpros).*

Etimologi dari namo tasabuik indak dikataui. Babarapo pakiroan maliputi:

* kato Yunani untuak pohon cemara Mediterania ( ''Cupressus sempervirens''), κυπάρισσος *(kypárissos).*
* namo Yunani pohon inai *(Lawsonia alba),* κύπρος *(kpros).*
* kato *Eteocypriot* untuak timbago. Misalnyo, baso Inyo barasa dari kato Sumeria untuak timbago *(zubar)* atau untuak parunggu *(kubar),* dari deposit gadang bijih timbago nan ditamukan di pulau itu.

Malalui paniagoan lua nageri, pulau itu alah manyarahkan namonyo ka kato Latin Klasik untuak timbago malalui fase *aes Cyprium,* "logam Siprus", kudian disingkek manjadi *Cuprum.*

Standar demonim takaik jo Siprus atau urang-urang atau budaya adolah *Cypriot.* Istilah *Cypriote* jo *Cyprian* dipakai juo, masikipun labiah jarang.

## Rujuakan

## Pautan lua

*  Situs resmi 
*  Situs resmi pariwisata
*  information and news about both parts of Cyprus 
*  Cyprus Guide
Batu runciang

Batu Runciang adolah tampek wisata yang ado di daerah Silungkang, kota Sawahlunto. Tampek wisata ko diagiah gala dunia Jurrasic ala Sawahlunto. Kecamatan Silungkang kini manjadi ikonik dengan keberadoan kawasan Batu Runciang. Runciang, atau Batu Unciang–kecek warga satampek. Pemandangan di kawasan ko memang rancak: gugusan batu karst atau kapua menjalang tinggi indak baraturan. Maingek an wisatawan tentang tabiang-tabiang purba atau lamo maso Jurrasic.

Kawasan Batu Runcing ko lebih tapeknyo barado di Dusun Sungai Cacang, Desa Silungkang Oso, Kecamatan Silungkang, Kota Sawahlunto. Untuak bisa sampai di kawasan Batu Runciang, dibutuhan waktu kiro-kiro limo baleh minik dari jalan Linteh Sumatera, tapeknyo di Jalan Lintas Tengah KM 20, Silungkang Oso, Simpang Puskesmas Silungkang.

Dari jalan aspal tu, wisatawan harus manyusuri jalan mananjak hinggo sampai ka kawasan Batu Unciang. Kawasan wisata ko dikelola dek warga satampek sejak 2016, dan marupoan spot paliang rancak untuk foto instagram katiko barado di Sawahlunto.

Barado di katinggian dan dari kawasan Batu Runciang, bisa mancaliak jalan Lintas Sumatera dilewat an dek kendaraan yang ba lalu lalang, sarato mangicok keindahan sabagian Kota Sawahlunto yang dikaliliangi dek hamparan hijau bukik-bukik.

Manuruik Zulkifli (50), sabagai urang nan ditoan di Dusun Sungai Cacang, alun ado kato sapakaik basamo untuak mamunguik biaya masuak ka kawasan Batu Runciang. "Yang pantiang anak kamanakan bisa manggaleh di kawasan ko. Tu lah mambantu parekonomian kami," katonyo.

Selain untuak wisata, kawasan Batu Runcing juo dijadian tampek paliang rancak untuak yang hobi panjek tabiang. "Disiko baiak atlet atau yang hobi panjek tabiang acok ka siko untuak melakuan hobinyo," kecek. Zulkifli.

## Rujuakan
”https://travel.tempo.co/read/1252567/ini-dia-spot-pariwisata-sumbar-yang-bikin-betah/full?view=ok“
”http://infopublik.id/read/138447/waduk-pacal-peroleh-9-juta-meter-kubik.html?video=”
Istano Rajo Balun

**Istano Rajo Balun** marupokan sabuah bangunan istano nan masih tajago dan tagak kokoh di Alam Surambi Sungai Pagu. Istano Rajo Balun talatak di Jorong Balun, Nagari Pakan Rabaa, Muarolabuah, Kecamatan Koto Parik Gadang Diateh, Kabupaten Solok Selatan. Istano iko sangaik mudah untuak ditamukan, dek lataknyo dakek dari pinggia jalan rayo. Jikok dari Padang, Istano Rajo Balun iko nampak sasudah gerbang ameh Saribu Rumah Gadang sabalah suok.

Istano Rajo Balun ko banamo langkok *Istano Rajo Daulat Yang Dipatuan Tuangku Rajo Bagindo Adat Alam Surambi Sungai Pagu*. Ado juo nan mampasingkeknyo manjadi *Istano Tuangku Rajo Balun*. Istano ko bangunannyo barupo rumah gadang.. 

## Tuangku Rajo Bagindo
Istano Tuangku Rajo Balun iko marupokan istano dari Karajaan Alam Surambi Sungai Pagu. Karajaan ko bapusat di Pasia Talang, nan daerah rantaunyo di Banda Sapuluah. Karajaan ko mambantang dari Surian hinggo Rantau XII Koto (Sangir). Karajaan iko dipimpin dek ampek rajo sakaligus. Ampek urang rajo iko barasa dari ampek suku nan ado, yaitu suku Kampai, Panai, Tigo Lareh, dan Malayu. Tuangku Rajo Bagindo iko barasa dari suku Kampai nan bafungsi sabagai rajo adaik nan punyo basa kain langkok puriang. Rajo iko bawenang dalam mauruih urusan adaik, ekonomi, jo manguasoi tambo alam.

## Sajarah
Istano Rajo Balun ko dipakirokan alah ado sajak 600 taun sabalumnyo. Kini istano ko alah ditatapan manjadi cagar budayo banomor TB/A/16/2007. Pado maso panjajahan, Balando mambaka istano ko dek maanggap istano ko sabagai tampek basis Tantara RI di bawah pimpinan Syafrudin Prawiranegara dan uniknyo istano ko indak manjadi abu. Kabanyo ado mukaluak gaik nan manjago Istano ko barupo harimau jo ula nan barasa dari bukik balakang rumah ko. Salanjuiknyo jaman panjajahan Japang, rangkiang istano singajo dibaka nan kini ko indak ado lai. Di dalam istano ko tasimpan naskah kuno nan barisi tantang hubuangan Pagaruyuang jo rantau (Sultan nan Salapan abaik 15-16M) jo struktur Karajaan Alam Surambi Sungai Pagu.

## Bantuak Bangunan
Bangunan Istano Rajo Balun iko tadiri ateh 8 atok bagonjong, duo anjuang nan ado di sisi kida sabagai tampek duduak rajo jo sisi suok untuak tampek duduak puti. Dindiangnyo panuah jo ragi nan barono sirah, kuniang, jo ijau. Tingkok di istano ko bajumlah limo tingkok (jandela). Iko malambangan rukun islam nan 5 rukun. Tonggaknyo bajumlah 24 tonggak nan bamukasuik ado 24 pangulu nan ado. Laman jo sakaliliang istano ko ditumbuahi buah-buahan jo tanaman-tanaman ieh. Mulo masuak istano ko, ado ruang nan bafungsi untuak manarimo tamu, tampek ko banamo *surambi lua*. Di ruang tangah, dindiang dari istano ko barisi banyak foto rajo dari generasi ka generasi salanjuiknyo. Di anjuangnyo ado juo karamik-karamik, alaik untuak makan, pariasan puti, baju rajo jo puti, sampai sanjato tombak jo karih. Inggo kini, istano ko masih tapaliaro. Istano ko dipiaro dek Puti Ros Dewi Balun, baliau salaku generasi ka-16 dari Tuangku Rajo Bagindo. Sampai kini istano ko taruih dikunjuangi dek pelajar, mahasiswa, dosen, sampai wisatawan asiang.

## Rujuakan